title: Rozhodnutie Rady 2012/372/SZBP z  10. júla 2012 , ktorým sa mení a dopĺňa a predlžuje rozhodnutie 2010/330/SZBP o integrovanej misii Európskej únie pre oblasť právneho štátu v Iraku, EUJUST LEX-IRAQ

text:
               11.7.2012

               SK

               Úradný vestník Európskej únie

               L 179/22

         ROZHODNUTIE RADY 2012/372/SZBP
   z 10. júla 2012,
   ktorým sa mení a dopĺňa a predlžuje rozhodnutie 2010/330/SZBP o integrovanej misii Európskej únie pre oblasť právneho štátu v Iraku, EUJUST LEX-IRAQ
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada prijala 7. marca 2005 jednotnú akciu 2005/190/SZBP o integrovanej misii Európskej únie pre oblasť právneho štátu v Iraku, EUJUST LEX (1).

               (2)

               Rada prijala 14. júna 2010 rozhodnutie 2010/330/SZBP (2), ktorým sa misia predĺžila do 30. júna 2012.

               (3)

               Na základe odporúčaní uvedených v strategickom preskúmaní by sa misia mala predĺžiť o ďalších 18 mesiacov.

               (4)

               Misia EUJUST LEX-IRAQ bude prebiehať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy.

               (5)

               Rozhodnutie 2010/330/SZBP by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/330/SZBP sa týmto mení a dopĺňa takto:

               1.

               V článku 2 sa odsek 4 nahrádza takto:
               „4.   Odborné vzdelávanie a príprava sa konajú v Iraku a v regióne, ako aj v Únii. EUJUST LEX-IRAQ má úrady v Bruseli a Bagdade vrátane pracoviska v Basre a v Erbile (región Kurdistan).“

               2.

               V článku 2 sa odsek 5 vypúšťa.

               3.

               V článku 6 sa odsek 5 nahrádza takto:
               „5.   Všetci členovia personálu si plnia svoje povinnosti a konajú v záujme misie. Všetci členovia personálu dodržiavajú bezpečnostné zásady a minimálne normy ustanovené rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (3).

               4.

               Článok 10 sa týmto mení a dopĺňa takto:

                           a)

                           Odsek 1 sa nahrádza takto:
                           „1.   Veliteľ civilnej operácie riadi plánovanie bezpečnostných opatrení vedúceho misie a v súlade s článkami 4 a 8 zabezpečuje ich riadne a účinné plnenie v rámci misie EUJUST LEX-IRAQ.“

                           b)

                           Odsek 4 sa vypúšťa.

                           c)

                           Odsek 8 sa nahrádza takto:
                           „8.   Personál misie EUJUST LEX-IRAQ, školitelia a experti absolvujú povinný bezpečnostný výcvik a podľa potreby lekársku prehliadku pred každým nasadením či cestou do Iraku.“

               5.

               V článku 11 sa dopĺňa tento odsek:
               „2a.   Finančná referenčná suma určená na pokrytie výdavkov na misiu v období od 1. júla 2012 do 30. júna 2013 je 27 150 000 EUR.“

               6.

               V článku 16 sa druhý pododsek nahrádza takto:
               „Uplatňuje sa od 1. júla 2010 do 31. decembra 2013.“

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2012.

      V Bruseli 10. júla 2012

            Za Radu

            predseda

         A. D. MAVROYIANNIS

      (1)  Ú. v. EÚ L 62, 9.3.2005, s. 37.

      (2)  Ú. v. EÚ L 149, 15.6.2010, s. 12.

      (3)  Ú. v. EÚ L 141, 27.5.2011, s. 17.“


title: Rozhodnutie Rady 2014/213/SZBP zo 14. apríla 2014, ktorým sa mení rozhodnutie Rady 2010/638/SZBP o reštriktívnych opatreniach voči Guinejskej republike

text:
                  15.4.2014

                  SK

                  Úradný vestník Európskej únie

                  L 111/83

         ROZHODNUTIE RADY 2014/213/SZBP
         zo 14. apríla 2014,
         ktorým sa mení rozhodnutie Rady 2010/638/SZBP o reštriktívnych opatreniach voči Guinejskej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         keďže:

                     (1)

                     Rada 25. októbra 2010 prijala rozhodnutie 2010/638/SZBP o reštriktívnych opatreniach voči Guinejskej republike (1).

                     (2)

                     Vzhľadom na vývoj v Guinejskej republike by sa malo zrušiť zbrojné embargo a embargo na vybavenie, ktoré by sa mohlo použiť na vnútornú represiu.

                     (3)

                     Rozhodnutie 2010/638/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie 2010/638/SZBP sa mení takto: Články 1 a 2 sa vypúšťajú.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V. Luxemburgu 14. apríl 2014

                  Za Radu

                  predsedaníčka

               C. ASHTON

            (1)  Ú. v. EÚ L 280, 26.10.2010, s. 10.


title: Rozhodnutie Rady 2011/635/SZBP z  26. septembra 2011 , ktorým sa mení a dopĺňa rozhodnutie Rady 2010/231/SZBP o reštriktívnych opatreniach voči Somálsku

text:
               27.9.2011

               SK

               Úradný vestník Európskej únie

               L 249/12

         ROZHODNUTIE RADY 2011/635/SZBP
   z 26. septembra 2011,
   ktorým sa mení a dopĺňa rozhodnutie Rady 2010/231/SZBP o reštriktívnych opatreniach voči Somálsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 10. decembra 2002 prijala na základe rezolúcií Bezpečnostnej rady Organizácie Spojených národov (rezolúcia BR OSN) 733 (1992), 1356 (2001) a 1452 (2002) spoločnú pozíciu 2002/960/SZBP, ktorá sa týka obmedzujúcich opatrení proti Somálsku (1).

               (2)

               Rada 16. februára 2009 prijala spoločnú pozíciu 2009/138/SZBP o reštriktívnych opatreniach voči Somálsku a o zrušení spoločnej pozície 2002/960/SZBP (2), ktorou sa vykonáva rezolúcia BR OSN 1844 (2008). Rada 1. marca 2010 prijala rozhodnutie 2010/126/SZBP, ktorým sa mení a dopĺňa spoločná pozícia 2009/138/SZBP (3) a vykonáva rezolúcia BR OSN 1907 (2009).

               (3)

               Rada 26. apríla 2010 prijala rozhodnutie 2010/231/SZBP o reštriktívnych opatreniach voči Somálsku a o zrušení spoločnej pozície 2009/138/SZBP (4), a to na základe prijatia rezolúcie BR OSN 1916 (2010), a prijatia zoznamu osôb a subjektov, na ktoré sa vzťahujú reštriktívne opatrenia, sankčným výborom zriadeným podľa rezolúcie BR OSN 751 (1992) týkajúcej sa Somálska (ďalej len „sankčný výbor“).

               (4)

               Sankčný výbor 28. júla 2011 aktualizoval zoznam osôb a subjektov, na ktoré sa vzťahujú reštriktívne opatrenia.

               (5)

               Bezpečnostná rada Organizácie Spojených národov 29. júla 2011 prijala rezolúciu BR OSN 2002 (2011), ktorou sa rozširujú kritériá na označenie s cieľom zahrnúť vedúcich politických a vojenských predstaviteľov, ktorí v ozbrojených konfliktoch v rozpore s platným medzinárodným právom verbujú alebo využívajú deti v Somálsku, ako aj osoby a subjekty, ktoré sú zodpovedné za porušovanie platného medzinárodného práva v Somálsku okrem iného tým, že v ozbrojených konfliktoch napádajú civilistov vrátane žien a detí, zabíjajú ich a mrzačia, vystavujú sexuálnemu a rodovo založenému násiliu, útočia na školy a nemocnice a uskutočňujú únosy a násilné vysťahovania.

               (6)

               V rezolúcii BR OSN 2002 (2011) sa okrem toho upresnila výnimka, ktorá umožňuje sprístupniť finančné prostriedky, ostatné finančné aktíva alebo hospodárske zdroje potrebné na včasné poskytnutie naliehavo potrebnej humanitárnej pomoci v Somálsku Organizáciou Spojených národov, jej špecializovanými agentúrami alebo prostredníctvom jej špecializovaných programov, ako aj humanitárnymi organizáciami so štatútom pozorovateľa na Valnom zhromaždení Organizácie spojených národov, ktoré poskytujú humanitárnu pomoc, alebo ich realizačnými partnermi.

               (7)

               Rozhodnutie 2010/231/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/231/SZBP sa týmto mení a dopĺňa takto:

               1.

               Článok 2 sa nahrádza takto:
               „Článok 2
               Reštriktívne opatrenia ustanovené v článku 3, článku 5 ods. 1 a článku 6 ods. 1 a 2 sa ukladajú voči osobám a subjektom určeným sankčným výborom, ktoré:

                           —

                           sa zúčastňujú na činnostiach ohrozujúcich mier, bezpečnosť alebo stabilitu Somálska vrátane činností ohrozujúcich dohodu z Džibuti z 18. augusta 2008 alebo politický proces alebo na činnostiach, ktoré násilným spôsobom ohrozujú TFI alebo AMISOM, ako aj voči osobám a subjektom, ktoré uvedené činnosti podporujú,

                           —

                           porušujú zbrojné embargo a súvisiace opatrenia uvedené v článku 1,

                           —

                           bránia dodávkam humanitárnej pomoci Somálsku, prístupu k nim alebo ich distribúcii,

                           —

                           sú vedúcimi politickými a vojenskými predstaviteľmi, ktorí v rozpore s platným medzinárodným právom verbujú alebo využívajú deti v ozbrojenom konflikte,

                           —

                           sú zodpovedné za porušovanie platného medzinárodného práva v Somálsku okrem iného tým, že v ozbrojených konfliktoch napádajú civilistov vrátane žien a detí, zabíjajú ich a mrzačia, vystavujú sexuálnemu a rodovo založenému násiliu, útočia na školy a nemocnice a uskutočňujú únosy a násilné vysťahovania.

                     Zoznam príslušných osôb a subjektov je uvedený v prílohe.“

               2.

               V článku 6 sa odsek 6 sa nahrádza takto:
               „6.   Odseky 1 a 2 sa nevzťahujú na sprístupnenie finančných prostriedkov, ostatných finančných aktív alebo hospodárskych zdrojov potrebných na včasné poskytnutie naliehavo potrebnej humanitárnej pomoci v Somálsku Organizáciou Spojených národov, jej špecializovanými agentúrami alebo prostredníctvom jej špecializovaných programov, ako aj humanitárnymi organizáciami so štatútom pozorovateľa na Valnom zhromaždení Organizácie spojených národov, ktoré poskytujú humanitárnu pomoc a ich realizačnými partnermi, vrátane bilaterálne alebo multilaterálne financovaných mimovládnych organizácií, ktoré sa podieľajú na konsolidovanej výzve OSN pre Somálsko.“.

         Článok 2
   Príloha k rozhodnutiu 2010/231/SZBP sa nahrádza textom uvedeným v prílohe k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 26. septembra 2011

            Za Radu

            predseda

         M. KOROLEC

      (1)  Ú. v. ES L 334, 11.12.2002, s. 1.

      (2)  Ú. v. EÚ L 46, 17.2.2010, s. 73.

      (3)  Ú. v. EÚ L 51, 2.3.2010, s. 18.

      (4)  Ú. v. EÚ L 105, 27.4.2010, s. 17.

      PRÍLOHA

            „PRÍLOHA

               ZOZNAM OSÔB A SUBJEKTOV UVEDENÝCH V ČLÁNKU 2

            I.   Osoby

                        1.

                        Yasin Ali Baynah (alias a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)
                        Dátum narodenia: 24. december 1965. Štátna príslušnosť: Somálsko. Alt. štátna príslušnosť: Švédsko. Miesto pobytu: Rinkeby, Štokholm, Švédsko; Mogadišo, Somálsko. Dátum označenia zo strany OSN: 12. apríla 2010.
                        Yasin Ali Baynah podnecoval útoky proti dočasnej federálnej vláde (TFG) a misii Africkej únie v Somálsku (AMISOM). Taktiež mobilizoval podporu a získaval zdroje v mene Aliancie za znovuoslobodenie Somálska a organizácie Hizbul Islam, ktoré sa aktívne zapájajú do činností ohrozujúcich mier a bezpečnosť v Somálsku vrátane odmietnutia dohody z Džibuti, ako aj do útokov na sily TFG a misie AMISOM v Mogadiše.

                        2.

                        Hassan Dahir Aweys (alias a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) „Hassan, Sheikh“) Dátum narodenia: 1935. Občianstvo: Somálsko. Štátna príslušnosť: Somálsko. Miesto pobytu: Somálsko.
                        Dátum označenia zo strany OSN: 12. apríla 2010.
                        Hassan Dahir Aweys bol a naďalej ostáva jedným z hlavných politických a ideologických vodcov rôznych ozbrojených opozičných skupín zodpovedných za opakované porušovanie všeobecného či úplného zbrojného embarga a/alebo za činnosti, ktoré ohrozujú mierovú dohodu z Džibuti a sily dočasnej federálnej vlády (TFG) a misie Africkej únie v Somálsku (AMISOM). Od júna 2006 do septembra 2007 bol Aweys predsedom ústredného výboru Únie islamských súdov, v júli 2008 sa vyhlásil za predsedu asmarského krídla Aliancie za znovuoslobodenie Somálska a v máji 2009 ho vymenovali za predsedu organizácie Hizbul Islam – združenia skupín v opozícii voči TFG. V každej z týchto skupín Aweys svojimi vyhláseniami a činmi preukazuje jednoznačný a trvalý zámer rozložiť TFG a násilím vyhnať misiu AMISOM zo Somálska.

                        3.

                        Hassan Abdullah Hersi Al-Turki (alias a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)
                        Dátum narodenia: približne v roku 1944. Miesto narodenia: oblasť Ogaden, Etiópia. Štátna príslušnosť: Somálsko. Miesto pobytu: Somálsko. Dátum označenia zo strany OSN: 12. apríla 2010.
                        Hassan Abdullah Hersi Al-Turki je jedným z hlavných veliteľov ozbrojenej militantnej skupiny od polovice deväťdesiatych rokov a zapája sa do mnohých porušovaní zbrojného embarga. V roku 2006 poskytol sily pri ovládnutí Mogadiša Úniou islamských súdov, pričom bol vojenským veliteľom uvedenej skupiny, spojenej so skupinou Al-Shabaab. Od roku 2006 Al-Turki poskytuje územie, ktoré ovláda, na výcvik rôznym ozbrojeným opozičným skupinám vrátane skupiny Al-Shabaab. V septembri 2007 sa objavil v spravodajskom videozázname televízie Al-Džazíra o výcviku milícií pod jeho vedením.

                        4.

                        Ahmed Abdi aw-Mohamed (alias a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) „Godane“, f) „Godani“, g) „Mukhtar, Shaykh“, h) „Zubeyr, Abu“)
                        Dátum narodenia:10. júla 1977. Miesto narodenia: Hargeisa, Somálsko. Štátna príslušnosť: Somálsko. Dátum označenia zo strany OSN: 12. apríla 2010.
                        Ahmed Abdi Aw-Mohamed je jedným z hlavných vodcov skupiny Al-Shabaab, pričom v decembri 2007 ho verejne vyhlásili za emira tejto organizácie. Je zodpovedný za velenie operácií skupiny Al-Shabaab po celom Somálsku. Aw-Mohamed odsúdil mierový proces z Džibuti ako zahraničnú konšpiráciu a v máji 2009 v zvukovej nahrávke pre somálske médiá priznal, že jeho sily sa zúčastnili na nedávnych bojoch v Mogadiše.

                        5.

                        Fuad Mohamed Khalaf (alias a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole) Štátna príslušnosť: Somálsko. Miesto pobytu: Mogadišo, Somálsko. Alt. miesto pobytu: Somálsko.
                        Dátum označenia zo strany OSN: 12. apríla 2010.
                        Fuad Mohamed Khalaf pomáhal získavať finančnú podporu pre skupinu Al-Shabaab; v máji 2008 pre ňu zorganizoval dve podujatia spojené s výberom finančných prostriedkov v mešitách v somálskom meste Kismayu. V apríli 2008 spolu s niekoľkými ďalšími osobami riadil útoky pomocou vozidiel s výbušnými zariadeniami na etiópske základne a ciele somálskej dočasnej federálnej vlády v Mogadiše. V máji 2008 spolu so skupinou bojovníkov napadol a ovládol policajnú stanicu v Mogadiše, pričom zabili alebo zranili niekoľko vojakov.

                        6.

                        Bashir Mohamed Mahamoud (alias a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) „Abu Muscab“, i) „Qorgab“) Dátum narodenia: približne v rokoch 1979 – 1982. Alt. dátum narodenia: 1982. Štátna príslušnosť: Somálsko.
                        Miesto pobytu: Mogadišo, Somálsko. Dátum označenia zo strany OSN: 12. apríl 2010.
                        Bashir Mohamed Mahamoud je jedným z vojenských veliteľov organizácie Al-Shabaab. Mahamoud bol od konca roku 2008 jedným z asi desiatich členov riadiacej rady organizácie Al-Shabaab. Spolu so spoločníkom viedli 10. júna 2009 mínometný útok proti somálskej dočasnej federálnej vláde v Mogadiše.

                        7.

                        Mohamed Sa’id (alias a) „Atom“, b) Mohamed Sa’id Atom, c) Mohamed Siad Atom) Dátum narodenia: približne v roku 1966. Miesto narodenia: Galgala, Somálsko. Miesto pobytu: Galgala, Somálsko. Alt. miesto pobytu: Badhan, Somálsko.
                        Dátum označenia zo strany OSN: 12. apríla 2010.
                        Mohamed Sa’id „Atom“ sa zapája do činností ohrozujúcich mier, bezpečnosť a stabilitu Somálska. Atom priamo alebo nepriamo dodáva, predáva alebo prenáša do Somálska zbrane alebo súvisiaci materiál a zabezpečuje poradenstvo, výcvik alebo pomoc vrátane financovania alebo finančnej pomoci v súvislosti s vojenskými činnosťami porušujúcimi zbrojné embargo. Atom sa označuje za jedného z hlavných dodávateľov zbraní a munície pre operácie organizácie Al-Shabaab v regióne Puntland. Je označovaný aj za lídra milícií, ktoré sa objavili v roku 2006 na východe severosomálskeho regiónu Sanaag. Tieto milície pozostávajú až z 250 bojovníkov a spájajú sa s únosmi, pirátstvom a terorizmom, pričom v rozpore so zbrojným embargom dovážajú vlastné zbrane. Atom urobil zo svojich síl hlavnú vojenskú zložku v danej oblasti, pričom jej hlavná základňa sa nachádza neďaleko Galgaly a druhotná pri Badhane. Podľa niektorých informácií je Atom spojený s organizáciou Al-Shabaab a môže dostávať pokyny od jej lídra Fu’aada Mohameda Khalafa.
                        Okrem toho sa Atom údajne zapája do pašovania zbraní do Somálska. Informácie z viacerých zdrojov naznačujú, že jeho sily získavajú zbrane a výzbroj z Jemenu a z Eritrey. Podľa správy z decembra 2008 očitý svedok opísal šesť takýchto zásielok počas štyroch týždňov na začiatku roku 2008, pričom každá z nich by stačila na zaplnenie dvoch dodávkových áut ručnými zbraňami, muníciou a delostreleckými granátmi. Podľa podnikateľa z Bosasa, ktorý sa pohybuje v kruhoch obchodníkov so zbraňami, sa Atomove zásielky nedostávajú na trh so zbraňami, pričom naznačil, že ich buď ponecháva pre svoje sily, alebo presúva príjemcom do južného Somálska, kde operuje organizácia Al-Shabaab.
                        Atomove sily za zúčastnili na únose nemeckého humanitárneho pracovníka, únose dvoch Somálcov pri Bosase a na bombardovaní etiópskych migrantov v Bosase 5. februára 2008, pri ktorom zahynulo 20 ľudí a ďalších 100 bolo zranených. Atomove milície pravdepodobne zohrali vedľajšiu úlohu pri únose nemeckého páru, ktorý zajali somálski piráti v júni roku 2008.

                        8.

                        Fares Mohammed Mana’a (alias: a) Faris Mana’a, b) Fares Mohammed Manaa)
                        Dátum narodenia: 8. februára 1965. Miesto narodenia: Sadah, Jemen. Číslo cestovného pasu: 00514146; miesto vydania: Saná, Jemen. Číslo preukazu totožnosti: 1417576; miesto vydania: Al-Amana, Jemen; dátum vydania: 7. januára 1996. Dátum označenia zo strany OSN: 12. apríla 2010.
                        Fares Mohammed Mana’a priamo alebo nepriamo dodáva, predáva alebo prenáša do Somálska zbrane alebo súvisiaci materiál v rozpore so zbrojným embargom. Mana’a je známy ako nelegálny obchodník so zbraňami. V októbri 2009 vydala jemenská vláda ako súčasť úsilia o zastavenie prílevu zbraní do krajiny, v ktorej je ich údajne viac ako obyvateľov, čierny zoznam priekupníkov zbraní, na ktorého čele bol práve Mana’a. „Faris Manaa je významným pašerákom zbraní, a to sa dobre vie,“ napísal v júni 2009 americký novinár, komentátor pre Jemen, autor polročnej správy o krajine a prispievateľ do publikácií vydávaných vydavateľstvom Jane’s Information Group. V článku v novinách Yemen Times z decembra 2007 sa označuje ako „šejk Fares Mohammed Mana’a, priekupník zbraní.“ V článku v tých istých novinách z januára 2008 sa o ňom píše ako o „šejkovi Fares Mana’a, obchodníkovi so zbraňami.“
                        V polovici roku 2008 Jemen aj naďalej slúži ako uzol pre nelegálne zásielky zbraní do Afrického rohu, najmä lodné zásielky zbraní do Somálska. Podľa nepotvrdených správ Faris Mana’a niekoľkokrát na týchto zásielkach participoval. V roku 2004 sa Mana’a angažoval v zákazkách týkajúcich sa zbraní z východnej Európy údajne smerujúcich k somálskym bojovníkom. Napriek zbrojnému embargu OSN pre Somálsko od roku 1992, možno jeho záujem pašovať zbrane do Somálska sledovať najmenej od roku 2003. Mana’a v roku 2003 ponúkal, že z východnej Európy odkúpi tisíce zbraní, pričom naznačil, že niektoré z nich plánuje predať v Somálsku.

                        9.

                        Hassan Mahat Omar (alias: a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).
                        Dátum narodenia: 10. apríla 1979. Miesto narodenia: Garissa, Keňa, Štátna príslušnosť: Pravdepodobne Etiópia. Číslo cestovného pasu: A 1180173 (Keňa), platný do 20. augusta 2017. Číslo preukazu totožnosti: 23446085. Miesto pobytu: Nairobi, Keňa. Dátum označenia zo strany OSN: 28. júla 2011.
                        Hassan Mahat Omar sa zapája do činností ohrozujúcich mier, bezpečnosť a stabilitu Somálska. Je imámom a jedným z vodcov centra Masjid-ul-Axmar v Nairobi, ktoré sa neformálne spája s organizáciou Al-Shabaab. Zúčastňuje sa na nábore nových členov a získavaní finančných prostriedkov pre Al-Shabaab vrátane realizácie týchto činností online na webovej stránke alqimmah.net. prepojenej s organizáciou Al-Shabaab.
                        Okrem toho na internetovom fóre Al-Shabaab vydal fatwy, v ktorých vyzval na útoky proti TFG.

                        10.

                        Omar Hammami (alias.: a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).
                        Dátum narodenia: 6. mája 1984. Miesto narodenia: Alabama, Spojené štáty. Štátna príslušnosť: Spojené štáty. Pravdepodobne má aj sýrske štátne občianstvo.
                        Číslo cestovného pasu: 403062567 (US). Č. sociálneho zabezpečenia: 423-31-3021 (US). Miesto pobytu: Somálsko. Ďalšie informácie: Má somálsku manželku. V roku 2005 žil v Egypte a do Somálska sa presťahoval v roku 2009. Dátum označenia zo strany OSN: 28. júla 2011.
                        Omar Hammami sa zapája do činností ohrozujúcich mier, bezpečnosť a stabilitu Somálska. Je jedným z hlavných predstaviteľov organizácie Al-Shabaab. Zúčastňuje sa na nábore, financovaní a odmeňovaní zahraničných bojovníkov v Somálsku. Označuje sa za experta na výbušniny a vojenské záležitosti ako také. Od októbra 2007 sa objavuje v televíznych správach a propagandistických videách Al-Shabaab. Objavil sa vo videozázname o výcviku organizácie Al-Shabaab. Taktiež účinkoval vo videozáznamoch a objavoval sa na webových stránkach vyzývajúcich nových bojovníkov, aby vstúpili do organizácie Al-Shabaab.

                  II.   Subjekty

            AL-SHABAAB (alias a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb’ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)
            Miesto: Somálsko. Dátum označenia zo strany OSN: 12. apríla 2010.
            Skupina Al-Shabaab sa zapája do činností, ktoré priamo alebo nepriamo ohrozujú mier, bezpečnosť alebo stabilitu Somálska vrátane, nie však výlučne: činností, ktoré ohrozujú dohodu z Džibuti z 18. augusta 2008 alebo politický proces a činností, ktoré ohrozujú dočasné federálne inštitúcie (TFI), misiu Africkej únie v Somálsku (AMISOM) alebo iné medzinárodné mierové operácie týkajúce sa Somálska.
            Al-Shabaab tiež bráni dodávkam humanitárnej pomoci Somálsku, prístupu k nim alebo ich distribúcii.
            Podľa vyhlásenia, ktoré v súvislosti so Somálskom predseda výboru Bezpečnostnej rady vytvoreného podľa rezolúcie 751 (1992) predniesol v bezpečnostnej rade 29. júla 2009, Al-Shabaab a Hisb'ul Islam sa verejne a opakovane prihlasujú k ozbrojeným útokom na dočasnú federálnu vládu (TFG) a AMISOM. Al-Shabaab sa tiež prihlásil k zabitiu úradníkov TFG a 19. júla 2009 vpadol do pobočiek UNOPS, UNDSS a UNDP v regióne Bay a Bakool a uzatvoril ich, čím porušil písmeno c) rezolúcie 1844 (2008). Al-Shabaab tiež opakovane bráni prístupu k humanitárnej pomoci v Somálsku, prípadne jej distribúcii.
            Správa generálneho tajomníka OSN pre bezpečnostnú radu z 20. júla 2009 o situácii v Somálsku obsahuje nasledujúce odseky týkajúce sa činnosti Al-Shabaab v Somálsku:
            Povstalecké skupiny, ako napríklad Al-Shabaab údajne vymáhajú peniaze od súkromných spoločností a verbujú mladých ľudí vrátane detských vojakov, aby sa zúčastňovali na boji proti vláde v Mogadiše Al-Shabaab potvrdila, že v jej radoch bojujú zahraniční bojovníci, a otvorene vyhlásila, že spolupracuje s al-Káidou v Mogadiše na odstránení somálskej vlády.Zahraniční bojovníci, z ktorých mnohí údajne pochádzajú z Pakistanu a Afganistanu, sú dobre vycvičení a majú skúsenosti z boja. Videli ich ako v kuklách viedli ofenzívne operácie proti vládnym jednotkám v Mogadiše a susedných regiónoch.
            Al-Shabaab zintenzívnila svoju stratégiu nátlaku a zastrašovania somálskeho ľudu, čo sa prejavuje pozorne volenými vraždami, vďaka ktorým získava prevahu, ako aj zatknutiami starších predstaviteľov klanov, z ktorých viacerých zavraždili. Minister pre národnú bezpečnosť Omar Hashi Aden bol 19. júna 2009 zabitý v Beletwyne pri rozsiahlom samovražednom útoku pomocou výbušniny umiestnenej v aute. Ďalších viac ako 30 ľudí bolo zabitých pri útoku, ktorý medzinárodné spoločenstvo a široké vrstvy somálskej spoločnosti rozhodne odsúdili.
            Podľa správy Pozorovateľskej skupiny BR OSN pre Somálsko z decembra 2008 (2008/769) je Al-Shabaab zodpovedná za rôzne útoky, ktoré sa v Somálsku za posledných niekoľko rokov udiali, vrátane:

                        —

                        údajného zabitia a odrezania hlavy somálskemu vodičovi, ktorý pracoval pre Svetový potravinový program, v septembri 2008,

                        —

                        bombového útoku na trhu 6. februára 2008 v Puntlande, pri ktorom zahynulo 20 osôb a viac ako 100 osôb bolo zranených,

                        —

                        série bombových útokov a cielených zabití v Somalilande, ktorých účelom bolo narušiť parlamentné voľby v roku 2006,

                        —

                        vrážd viacerých zahraničných humanitárnych pracovníkov v roku 2003 a 2004.

                  V správach sa uvádza, že Al-Shabaab vnikla 20. júla 2009 do priestorov Organizácie Spojených národov v Somálsku a vydala dekrét, ktorým zakazuje činnosť troch agentúr OSN v oblastiach Somálska, ktoré sú pod jej kontrolou. Okrem toho sa 11. – 12. júla 2009 uskutočnili boje medzi jednotkami somálskej dočasnej federálnej vlády a Al-Shabaabom a povstalcami z Hizbul Islam, pri ktorých zahynulo viac ako 60 osôb. Počas bojov 11. júla 2009 Al-Shabaab vystrelila na prezidentský palác Villa Somalia štyri mínometné strely, pričom zahynuli traja vojaci misie Africkej únie v Somálsku (AMISOM) a ôsmi boli zranení.
            Podľa článku, ktorý uverejnila BBC 22. februára 2009, sa Al-Shabaab prihlásila k samovražednému útoku na vojenskú základňu v Mogadiše prostredníctvom bomby umiestnenej v aute. V článku sa uvádza, že Africká únia potvrdila, že 11 jej mierových pracovníkov prišlo o život a 15 ďalších bolo zranených.
            Podľa článku, ktorý vydala agentúra Reuters 14. júla 2009, ozbrojenci Al-Shabaabu získali prevahu pri partizánskych útokoch na somálske jednotky a jednotky Africkej únie.
            V článku, ktorý Hlas Ameriky uverejnil 10. júla 2009, sa uvádza, že Al-Shabaab sa v máji 2009 zúčastnila na útoku na somálske vládne jednotky.
            Podľa článku uverejneného na webovej stránke Rady pre zahraničné vzťahy z 27. februára 2009 Al-Shabaab bojuje proti somálskej dočasnej vláde a jej etiópskym podporovateľom od roku 2006. Al-Shabaab zabila jedenásť burundských vojakov pri najtragickejšom útoku na mierových pracovníkov OSN od ich nasadenia a uvádza, že sa zapojila do ťažkých bojov v Mogadiše, pri ktorých zahynulo najmenej pätnásť osôb.“


title: 2008/904/ES: Rozhodnutie Rady z  27. novembra 2008 , ktorým sa vymenúva jeden holandský člen a dvaja holandskí náhradníci Výboru regiónov

text:
               5.12.2008

               SK

               Úradný vestník Európskej únie

               L 327/18

      ROZHODNUTIE RADY

   z 27. novembra 2008,
   ktorým sa vymenúva jeden holandský člen a dvaja holandskí náhradníci Výboru regiónov
   (2008/904/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh holandskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia sa uvoľnilo jedno miesto po tomto členovi Výboru regiónov: pán Nico SCHOOF. V dôsledku odstúpenia sa uvoľnilo jedno miesto po tomto náhradníkovi Výboru regiónov: pán Lodewijk ASSCHER. V dôsledku vymenovania pána Basa VERKERKA na základe tohto rozhodnutia za člena Výboru regiónov sa uvoľnilo ďalšie miesto náhradníka,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za člena:

                           —

                           pán Bas VERKERK, Burgemeester van Delft (zmena mandátu)

                     a

               b)

               za náhradníkov:

                           —

                           pán Job COHEN, Burgemeester van Amsterdam,

                           —

                           pán Hans KOK, Burgemeester van Hof van Twente.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 27. novembra 2008

            Za Radu

            predseda

         L. CHATEL

      (1)  Ú. v. EÚ L 56, 25.2.2006, s. 75.


title: Rozhodnutie Rady (SZBP) 2016/713 z 12. mája 2016, ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania

text:
               13.5.2016

               SK

               Úradný vestník Európskej únie

               L 125/12

         ROZHODNUTIE RADY (SZBP) 2016/713
   z 12. mája 2016,
   ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. novembra 2008 prijala jednotnú akciu 2008/851/SZBP (1), ktorou sa ustanovuje vojenská operácia Európskej únie Atalanta.

               (2)

               21. novembra 2014 prijala Rada rozhodnutie 2014/827/SZBP (2), ktorým sa jednotná akcia 2008/851/SZBP zmenila a operácia Atalanta sa predĺžila do 12. decembra 2016.

               (3)

               Únia vytvorila program CRIMARIO na posilnenie informovanosti o námornej situácii v Indickom oceáne. Operácia Atalanta by mala v rámci svojich prostriedkov a spôsobilostí prispievať na vykonávanie programu CRIMARIO.

               (4)

               Operácia Atalanta by mala mať možnosť vymieňať si s príslušnými partnermi informácie o nezákonných alebo nepovolených námorných činnostiach získané počas bežných protipirátskych operácií, ktoré nie sú osobnými údajmi.

               (5)

               Bezpečnostná rada Organizácie Spojených národov rezolúciou 2244 (2015) rozhodla predĺžiť mandát monitorovacej skupiny pre Somálsko a Eritreu (SEMG), najmä pokiaľ ide o zbrojné embargo voči Somálsku a dovoz a vývoz somálskeho dreveného uhlia, a uvítala úsilie mnohonárodných námorných síl (CMF) o narúšanie vývozu dreveného uhlia zo Somálska a jeho dovozu do Somálska, pričom vyjadrila obavu, že obchod s dreveným uhlím poskytuje finančné prostriedky pre skupinu aš-Šabáb.

               (6)

               Jednotná akcia 2008/851/SZBP by sa mala preto zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Jednotná akcia 2008/851/SZBP sa mení takto:

               1.

               V článku 2 sa písmeno l) nahrádza takto:

                           „l)

                           prostredníctvom logistickej podpory pomáha pri poskytovaní odborných znalostí alebo výcviku na mori pre EUCAP Nestor, EUTM Somalia, osobitného zástupcu EÚ pre Africký roh, delegáciu EÚ v Somálsku v súvislosti s ich mandátom a oblasťou operácie v rámci Atalanty, a to na ich žiadosť a v medziach prostriedkov a spôsobilostí, a prispieva k vykonávaniu príslušných programov EÚ, najmä regionálneho programu námornej bezpečnosti (MASE) v rámci 10. ERF a programu CRIMARIO;“.

               2.

               V článku 15 sa odsek 3 nahrádza takto:
               „3.   VP sa týmto poveruje poskytovať kombinovaným námorným silám pod vedením Spojených štátov prostredníctvom ich veliteľstva, ako aj tretím štátom, ktoré sa koaličných námorných síl nezúčastňujú, a medzinárodným organizáciám, ktoré sa nachádzajú v oblasti vojenskej operácie EÚ, utajované skutočnosti a dokumenty EÚ do stupňa utajenia ‚RESTREINT UE‘, ktoré boli vypracované na účely vojenskej operácie EÚ, na základe reciprocity, ak je sprístupnenie takýchto skutočností a dokumentov na mieste operácie potrebné z operačných dôvodov, je v súlade s bezpečnostnými nariadeniami Rady a predmetom dojednaní medzi VP a príslušnými orgánmi tretích strán uvedených vyššie.“

               3.

               V článku 15 sa dopĺňa tento odsek:
               „4.   Atalanta sa týmto poveruje vymieňať si so SEMG a CMF informácie, ktoré nie sú osobnými údajmi, o nezákonných alebo nepovolených činnostiach, získané počas protipirátskych operácií.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 12. mája 2016

            Za Radu

            predsedníčka

         F. MOGHERINI

      (1)  Jednotná akcia Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Ú. v. EÚ L 301, 12.11.2008, s. 33).

      (2)  Rozhodnutie Rady 2014/827/SZBP z 21. novembra 2014, ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Ú. v. EÚ L 335, 22.11.2014, s. 19).


title: Rozhodnutie Komisie (EÚ) 2015/886 z 8. júna 2015, ktorým sa mení rozhodnutie 2014/312/EÚ, ktorým sa ustanovujú ekologické kritériá udeľovania environmentálnej značky EÚ vnútorným a vonkajším náterovým farbám a lakom [oznámené pod číslom C(2015) 3782] (Text s významom pre EHP)

text:
               10.6.2015

               SK

               Úradný vestník Európskej únie

               L 144/12

         ROZHODNUTIE KOMISIE (EÚ) 2015/886
   z 8. júna 2015,
   ktorým sa mení rozhodnutie 2014/312/EÚ, ktorým sa ustanovujú ekologické kritériá udeľovania environmentálnej značky EÚ vnútorným a vonkajším náterovým farbám a lakom

         [oznámené pod číslom C(2015) 3782]

   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
   po porade s Výborom Európskej únie pre environmentálne označovanie,
   keďže:

               (1)

               Rozhodnutím Komisie 2014/312/EÚ (2) sa stanovuje prechodné obdobie pre výrobcov, ktorých výrobkom bola udelená environmentálna značka EÚ pre vnútorné a vonkajšie náterové farby a laky, aby mali dostatok času na prispôsobenie svojich výrobkov tak, aby spĺňali revidované kritériá a požiadavky. Členské štáty však informovali Komisiu, že nebudú v rámci vymedzených 12 mesiacov schopné overiť výrobky s environmentálnou značkou vzhľadom na vysoký počet produktov a dodatočné požiadavky. Na zabezpečenie hladkého prechodu je potrebná dodatočné obdobie.

               (2)

               Technickí experti oznámili Komisii a niektorým členským štátom, že súčasné znenie článku 2 bodu 14 nie je jasné. Uvedené vymedzenie pojmu umožňuje nesprávny výklad pojmu „polárne systémy“. Je potrebné objasniť pojem „polárny systém“, ktorý sa týka analytického systému, a nie náterového systému. Okrem toho sa odporúča spresniť v tomto vymedzení pojmu ďalší technický parameter, a to tlak pary. Akákoľvek zmena znenia článku 2 bodu 14 musí byť zohľadnená na účely konzistentnosti a zrozumiteľnosti aj v znení článku 2 bodu 13, pokiaľ ide o VOC.

               (3)

               Na základe rokovaní, ktoré sa uskutočnili v novembri 2014 na stretnutiach Výboru Európskej únie pre environmentálne označovanie a Fóra príslušných orgánov je potrebné objasniť, že kritérium 3a) a súvisiaci odkaz v tabuľke 2 sa vzťahujú na polopriehľadné náterové látky, ale nevzťahujú sa na priľnavé základné náterové farby ani na žiadne iné náterové látky, ktoré sú priehľadné.

               (4)

               Z dôvodu konzistentnosti by sa v kritériu 3 (Efektívnosť použitia) tabuľke 2 piatom stĺpci [Vnútorné a vonkajšie hrubé dekoratívne náterové látky (l)] prvom riadku [odkaz na kritérium výdatnosti 3a) v rozhodnutí 2014/312/EÚ] mala merná jednotka (1 m2/l) nahradiť jednotkou 1 m2/kg.

               (5)

               V kritériu 5a)i) v rozhodnutí 2014/312/EÚ sa stanovuje zoznam skupín látok, ktoré sú výslovne uvedené ako predmet posudzovania a overovania kritéria 5a). Preukázalo sa však, že tento zoznam látok nie je úplný a je potrebné pridať ďalšiu skupinu látok, a to 8. Látky v spojivách a polymérnych disperziách, 8a) Spojivá a sieťovacie činidlá, 8b) Produkty reakcie a rezíduá. Navyše z dôvodu prehľadnosti by sa zoznam skupín látok mal presunúť do textu v časti Posudzovanie a overovanie, keďže tento zoznam sa používa na posudzovanie a overovanie.

               (6)

               V dodatku k rozhodnutiu 2014/312/EÚ sa v bode 7 písm. a) stanovujú limitné hodnoty koncentrácií pre prítomnosť formaldehydu v konečnom produkte, ale dané limitné hodnoty sú v tabuľke nesprávne umiestnené. V uvedenej tabuľke by malo byť jasne zobrazené, že limitné hodnoty koncentrácií majú hodnotu 0,0010 % v prípade všetkých produktov s výnimkou prípadov, v ktorých sa uplatňujú výnimky.

               (7)

               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia Európskeho parlamentu a Rady (ES) č. 66/2010.

               (8)

               Rozhodnutie 2014/312/EÚ by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2014/312/EÚ sa mení takto:

               1.

               V článku 2 sa bod 13 nahrádza takto:

                           „13.

                           ‚Prchavé organické zlúčeniny‘ (VOC) znamenajú akékoľvek organické zlúčeniny so začiatočnou teplotou varu najviac 250 °C meranou pri štandardnom tlaku 101,3 kPa, ako sa vymedzuje v smernici 2004/42/ES, ktoré v kapilárnej kolóne eluujú až po n-tetradekán (C14H30).“

               2.

               V článku 2 sa bod 14 nahrádza takto:

                           „14.

                           ‚Poloprchavé organické zlúčeniny‘ (SVOC) znamenajú akékoľvek organické zlúčeniny s teplotou varu vyššou ako 250 °C a nižšou ako 370 °C, nameranou pri štandardnom tlaku 101,3 kPa, ktoré v kapilárnej kolóne eluujú v rámci retenčného rozsahu od n-tetradekánu (C14H30) po n-dokosan (C22H46) vrátane.“

               3.

               V článku 7 sa odsek 2 nahrádza takto:
               „2.   Licencie na environmentálnu značku EÚ udelené v súlade s kritériami stanovenými v rozhodnutí 2009/543/ES alebo 2009/544/ES sa môžu používať 21 mesiacov od dátumu prijatia tohto rozhodnutia.“

               4.

               Príloha sa mení v súlade s prílohou k tomuto rozhodnutiu.

         Článok 2
   Toto rozhodnutie je určené členským štátom.

      V Bruseli 8. júna 2015

            Za Komisiu

         Karmenu VELLA

            člen Komisie

      (1)  Ú. v. EÚ L 27, 30.1.2010, s. 1.

      (2)  Rozhodnutie Komisie 2014/312/EÚ z 28. mája 2014, ktorým sa ustanovujú ekologické kritériá udeľovania environmentálnej značky EÚ vnútorným a vonkajším náterovým farbám a lakom (Ú. v. EÚ L 164, 3.6.2014, s. 45).

      PRÍLOHA
      Príloha k rozhodnutiu 2014/312/EÚ sa mení takto:

                  1.

                  V kritériu 3 (Efektívnosť použitia) tabuľke 2 sa názov kritéria 3a) nahrádza takto: „3a) Výdatnosť (iba na bielych a svetlých náterových farbách vrátane bielych základných náterových farieb používaných v tónovacích systémoch) – ISO 6504/1. Nevzťahuje sa na laky, lazúry, priehľadné priľnavé základné náterové farby ani akékoľvek iné priehľadné náterové látky.“

                  2.

                  V kritériu 3 (Efektívnosť použitia) tabuľke 2 sa text „6 m2/l (bez krycej schopnosti)“ v ôsmom stĺpci s označením „Základné náterové farby (g)“ a v deviatom stĺpci s označením „Podkladové a základné náterové farby (h)“ nahrádza v oboch stĺpcoch takto: „6 m2/l (bez krycej schopnosti alebo špecifických vlastností“.

                  3.

                  V kritériu 3a) sa piaty odsek nahrádza takto:
                  „Polopriehľadné základné náterové farby a podkladové náterové farby musia mať výdatnosť najmenej 6 m2 a s krycou schopnosťou najmenej 8 m2. Nepriehľadné základné náterové farby so špecifickými tmeliacimi/tesniacimi, penetračnými/spojivovými vlastnosťami a základné náterové farby so špeciálnou priľnavosťou musia mať výdatnosť najmenej 6 m2 na liter produktu.“

                  4.

                  Kritérium 4 sa mení takto:

                              a)

                              Vo štvrtom odseku sa veta „Markery uvedené v tabuľke 4 sa používajú ako základ na ohraničenie výsledkov plynovej chromatografie pre SVOC.“ nahrádza vetou „Skúška sa musí vykonať s použitím analytického systému, ako sa uvádza v používateľskej príručke ku kritériám.“

                              b)

                              Tabuľka 4 sa vypúšťa.

                              c)

                              V oddiele Posudzovanie a overovanie druhom odseku sa druhá veta nahrádza takto:
                              „Skúška sa vykonáva vo vzťahu k úpravám ISO 11890-2 uvedeným v používateľskej príručke ku kritériám.“

                  5.

                  V kritériu 5 sa bod 5a)i) nahrádza takto:
                  „Tejto skupine produktov boli udelené výnimky pre vymedzené skupiny látok, ktoré môže obsahovať konečný produkt. V týchto výnimkách sú určené klasifikácie nebezpečnosti, na ktoré sa výnimka vzťahuje pre každú špecifickú skupinu látok, a súvisiace podmienky výnimky a limity koncentrácie, ktoré sa uplatňujú. Výnimky sa stanovujú v dodatku.“

                  6.

                  V kritériu 5 bode 5a)ii) druhom odseku sa druhá zarážka nahrádza takto:

                              „—

                              zložky náterovej farby alebo laku, ktoré patria do skupín látok uvedených nižšie:

                                          1.

                                          Konzervačné prostriedky pridané k farbivám, spojivám a konečnému produktu

                                                      a)

                                                      Konzervačné prostriedky používané počas skladovania

                                                      b)

                                                      Konzervačné prostriedky pre tónovacie zariadenia

                                                      c)

                                                      Konzervačné prostriedky na ochranu povrchov

                                                      d)

                                                      Konzervačné stabilizátory

                                          2.

                                          Sušiace činidlá a činidlá na ochranu pred olupovaním

                                                      a)

                                                      Sušiace činidlá

                                                      b)

                                                      Činidlá na ochranu pred olupovaním

                                          3.

                                          Spomaľovače korózie

                                                      a)

                                                      Spomaľovače korózie

                                                      b)

                                                      Prevencia medenky

                                          4.

                                          Povrchovo aktívne látky

                                                      a)

                                                      Povrchovo aktívne látky na všeobecné použitie

                                                      b)

                                                      Alkylfenoletoxyláty (APEO)

                                                      c)

                                                      Perfluórované povrchovo aktívne látky

                                          5.

                                          Rozličné funkčné látky so všeobecným uplatnením

                                                      a)

                                                      Emulzie silikónovej živice v bielych náterových farbách, farbiacich a tónovacích základných náteroch

                                                      b)

                                                      Kovy a ich zlúčeniny

                                                      c)

                                                      Minerálne suroviny vrátane plničov

                                                      d)

                                                      Neutralizačné činidlá

                                                      e)

                                                      Optické zjasňovače

                                                      f)

                                                      Pigmenty

                                          6.

                                          Rozličné funkčné látky so špecializovaným uplatnením

                                                      a)

                                                      Látky na ochranu pred UV žiarením a stabilizátory

                                                      b)

                                                      Plastifikátory

                                          7.

                                          Zvyškové látky, ktoré môžu byť prítomné v konečnom produkte

                                                      a)

                                                      Formaldehyd

                                                      b)

                                                      Rozpúšťadlá

                                                      c)

                                                      Nezreagované monoméry

                                                      d)

                                                      Prchavé aromatické zlúčeniny a halogénované zlúčeniny

                                          8.

                                          Látky, spojivá a polymérové disperzie

                                                      a)

                                                      Spojivá a sieťovacie činidlá

                                                      b)

                                                      Produkty reakcií a rezíduá

                                    a ktoré sú prítomné v koncentrácii vyššej ako 0,010 %.“

                  7.

                  V dodatku sa záznam týkajúci sa formaldehydu nahrádza takto:

                              „7.   Zvyškové látky, ktoré môžu byť prítomné v konečnom produkte

                                          a)

                                          Formaldehyd

                                    Uplatniteľnosť:
                              všetky produkty.

                              Voľný formaldehyd sa nesmie zámerne pridávať do konečného produktu. Obsah voľného formaldehydu v konečnom produkte sa zisťuje vykonaním skúšky. Požiadavky na odber vzoriek pre skúšku závisia od druhu produktu.
                              Uplatňujú sa tieto limitné hodnoty celkového obsahu formaldehydu:
                              Udelené boli tieto výnimky z požiadavky stanovenej v prvom odseku:

                                          i)

                                          V prípade, že sú konzervačné prostriedky, ktoré sú zdrojmi formaldehydu, potrebné na ochranu určitého druhu náterovej farby alebo laku počas skladovania a zdroj formaldehydu sa používa namiesto konzervačných prostriedkov obsahujúcich izotiazolinón.

                                          ii)

                                          V prípade, že zdrojom formaldehydu sú namiesto konzervačných prostriedkov používaných počas skladovania produktov polymérové disperzie (spojivá) prostredníctvom zvyškových úrovní formaldehydu.

                                    Ani v jednom z bodov i) a ii) nesmie celkový obsah prekročiť tieto limitné hodnoty:

                              Overovanie:
                              Obsah voľného formaldehydu sa stanovuje pre biely základný náter alebo priehľadný tónovací základný náter, pri ktorom sa predpokladá najvyšší teoretický obsah formaldehydu. Takisto sa stanoví aj obsah farebného tónovacieho náteru, pri ktorom sa predpokladá najvyšší teoretický obsah formaldehydu.
                              Skúšobná metóda:

                                          limitná hodnota 0,0010 %:
                                          stanovenie koncentrácie pri skladovaní v obale metódou Merckoquant. Ak výsledok podľa tejto metódy nie je jednoznačný, na potvrdenie koncentrácie pri skladovaní produktu sa použije vysokoúčinná kvapalinová chromatografia (HPLC)

                                          limitná hodnota 0 010 %:

                                                      1.

                                                      všetky náterové farby: stanovenie koncentrácie formaldehydu pri skladovaní v obale analýzou s použitím VdL-RL 03 alebo vysokoúčinnej kvapalinovej chromatografie (HPLC)

                                                      2.

                                                      vnútorné náterové farby a laky: stanovenie pomocou analýzy podľa normy ISO 16000-3. Emisie nesmú prekročiť hodnotu 0,25 mg/kg pri prvej aplikácii a musia byť nižšie ako 0,05 mg/kg po 24 hodinách od prvej aplikácie.“

                              0,0010 %

                              0,010 %


title: Rozhodnutie Rady (EÚ) 2015/926 zo 16. marca 2015 o pozícii, ktorá sa má zaujať v mene Európskej únie v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o prijatie odporúčania týkajúceho sa vykonávania akčného plánu EÚ a Tuniska (2013 – 2017), ktorým sa nadväzuje privilegované partnerstvo

text:
               17.6.2015

               SK

               Úradný vestník Európskej únie

               L 150/19

         ROZHODNUTIE RADY (EÚ) 2015/926
   zo 16. marca 2015
   o pozícii, ktorá sa má zaujať v mene Európskej únie v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o prijatie odporúčania týkajúceho sa vykonávania akčného plánu EÚ a Tuniska (2013 – 2017), ktorým sa nadväzuje privilegované partnerstvo
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
   keďže:

               (1)

               Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) (ďalej len „dohoda“), bola podpísaná 17. júla 1995 a nadobudla platnosť 1. marca 1998.

               (2)

               Strany majú v úmysle schváliť nový akčný plán EÚ a Tuniska (2013 – 2017), ktorým sa nadväzuje na privilegované partnerstvo (ďalej len „akčný plán“) v rámci európskej susedskej politiky. Tento akčný plán je prejavom osobitného partnerstva, ktorý spája strany a mal by prispievať k vykonávaniu dohody vďaka vypracovaniu a prijatiu konkrétnych opatrení smerujúcich k dosiahnutiu cieľov, ktoré ustanovuje.

               (3)

               Pozícia Únie v Asociačnej rade by preto mala byť založená na pripojenom návrhu odporúčania,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Únie v Asociačnej rade zriadenej Euro-stredomorskou dohodou, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, pokiaľ ide o prijatie odporúčania týkajúceho sa vykonávania akčného plánu, je založená na návrhu odporúčania Asociačnej rady pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 16. marca 2015

            Za Radu

            predsedníčka

         F. MOGHERINI

      (1)  Ú. v. ES L 97, 30.3.1998, s. 2.

      NÁVRH
      ODPORÚČANIE ASOCIAČNEJ RADY EÚ – TUNISKO č. 2015/…
      z
      týkajúce sa vykonávania akčného plánu EÚ a Tuniska (2013 – 2017), ktorým sa nadväzuje privilegované partnerstvo v rámci Európskej susedskej politiky
      ASOCIAČNÁ RADA EÚ – TUNISKO,
      so zreteľom na Euro-stredomorskú dohodu, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej, najmä na jej článok 80,
      keďže:

                  (1)

                  Podľa článku 80 Euro-stredomorskej dohody, ktorou sa zakladá pridruženie medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) (ďalej len „dohoda“) má Asociačná rada právomoc prijať odporúčania, ktoré považuje za vhodné na účely dosiahnutia cieľov dohody.

                  (2)

                  V súlade s článkom 90 dohody strany prijímajú všetky všeobecné alebo osobitné opatrenia potrebné na splnenie záväzkov vyplývajúcich pre ne z dohody a zabezpečujú, aby sa dosiahli ciele stanovené v dohode.

                  (3)

                  Strany schválili znenie akčného plánu EÚ a Tuniska (2013 – 2017), ktorým sa nadväzuje privilegované partnerstvo (ďalej len „akčný plán“) v rámci Európskej susedskej politiky.

                  (4)

                  Tento akčný plán by mal prispievať k vykonávaniu dohody tak, že strany na základe spoločnej dohody vypracujú a prijmú konkrétne opatrenia, ktoré poslúžia ako praktické usmernenie pri jej vykonávaní.

                  (5)

                  Akčný plán má účel, keďže na jednej strane stanovuje konkrétne opatrenia na splnenie záväzkov, ku ktorým sa strany zaviazali v dohode, a na strane druhej poskytuje širší rámec pre ďalšie utužovanie vzťahov medzi Európskou úniou a Tuniskom s cieľom významne posilniť hospodársku integráciu a prehĺbiť politickú spoluprácu v súlade so všeobecnými cieľmi dohody,

            PRIJALA TOTO ODPORÚČANIE:
      Jediný článok
      Asociačná rada odporúča, aby strany vykonávali akčný plán (2), pokiaľ toto vykonávanie smeruje k dosiahnutiu cieľov dohody.

         V …

               Za Asociačnú radu

               predseda

         (1)  Ú. v. ES L 97, 30.3.1998, s. 2.

         (2)  Pozrite dokument st 15164/14 ADD 1, s. 5, na stránke: http://register.consilium.europa.eu.


title: 2013/336/EÚ: Rozhodnutie Rady z  25. júna 2013 , ktorým sa zvyšuje počet generálnych advokátov Súdneho dvora Európskej únie

text:
               29.6.2013

               SK

               Úradný vestník Európskej únie

               L 179/92

         ROZHODNUTIE RADY
   z 25. júna 2013,
   ktorým sa zvyšuje počet generálnych advokátov Súdneho dvora Európskej únie
   (2013/336/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 252 prvý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   so zreteľom na žiadosť predsedu Súdneho dvora zo 16. januára 2013,
   keďže:

               (1)

               Podľa článku 252 prvého odseku Zmluvy o fungovaní Európskej únie môže Rada zvýšiť počet generálnych advokátov jednomyseľným rozhodnutím, ak o to Súdny dvor požiada.

               (2)

               Súdny dvor 16. januára 2013 požiadal o zvýšenie počtu generálnych advokátov Súdneho dvora o tri osoby. Dôvodom tejto žiadosti je snaha umožniť Súdnemu dvoru, aby sa naďalej vypracúvali návrhy vo všetkých veciach, ktoré si to vyžadujú, bez toho, aby sa tým predĺžila celková dĺžka konania v dotknutých veciach.

               (3)

               Podľa vyhlásenia č. 38 k článku 252 Zmluvy o fungovaní Európskej únie o počte generálnych advokátov na Súdnom dvore, ktoré je pripojené k záverečnému aktu medzivládnej konferencie, ktorá prijala Lisabonskú zmluvu, ak Súdny dvor požiada, aby sa počet generálnych advokátov zvýšil o troch (jedenásť namiesto ôsmich), Rada takéto zvýšenie jednomyseľne schváli.

               (4)

               S cieľom čo najlepšie reagovať na okolnosti uvedené v odôvodnení 2 a umožniť optimálne začlenenie dodatočných generálnych advokátov Súdny dvor navrhol stanoviť dátum nástupu jedného z generálnych advokátov do funkcie na 1. júla 2013 v plánovaný deň pristúpenia Chorvátska, pod podmienkou, že sa do tohto dátumu uložia všetky ratifikačné listiny, a nástup dvoch ďalších generálnych advokátov do funkcie na 7. októbra 2015, t. j. v deň čiastočnej obnovy zloženia Súdneho dvora,

         PRIJALA TOTO ROZHODNUTIE:
   Článok 1
   Počet generálnych advokátov Súdneho dvora Európskej únie sa zvyšuje:

               —

               s účinnosťou od 1. júla 2013 na deväť a

               —

               s účinnosťou od 7. októbra 2015 na jedenásť.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 25. júna 2013

            Za Radu

            predseda

         E. GILMORE


title: Rozhodnutie Rady z 19. decembra 2002 týkajúce sa uzavretia protokolu upravujúceho obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Rumunskom na druhej strane s cieľom zohľadnenia výsledku rokovaní medzi stranami o nových vzájomných poľnohospodárskych koncesiách

text:
Dôležité právne oznámenie

|

32003D0018

Úradný vestník L 008 , 14/01/2003 S. 0018 - 0021

		Rozhodnutie Radyz 19. decembra 2002týkajúce sa uzavretia protokolu upravujúceho obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Rumunskom na druhej strane s cieľom zohľadnenia výsledku rokovaní medzi stranami o nových vzájomných poľnohospodárskych koncesiách(2003/18/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133 v spojení s jej článkom 300 odsek 2 prvý pododsek, prvá veta,so zreteľom na návrh Komisie,keďže:(1) Európska dohoda zriaďujúca pridruženie medzi Európskymi spoločenstvami a ich členskými štátmi na jednej strane a Rumunskom na druhej strane [1] ustanovuje určité recipročné obchodné koncesie pre určité poľnohospodárske výrobky;(2) článok 21 odsek 5 Európskej dohody stanovuje, že spoločenstvo a Rumunsko majú preskúmať výrobok za výrobkom primerané a recipročné možnosti vzájomného udelenia ďalších koncesií;(3) prvé zlepšenia preferenčných dojednaní Európskej dohody s Rumunskom boli ustanovené v protokole na úpravu obchodných aspektov Európskej dohody s cieľom zohľadnenia vstupu Rakúskej republiky, Fínskej republiky a Švédskeho kráľovstva do Európskej únie a výsledkov rokovaní Uruguajského kola o poľnohospodárstve, vrátane zlepšení existujúceho preferenčného režimu schváleného rozhodnutím Rady 98/626/ES [2];(4) boli ustanovené tiež zlepšenia preferenčných dojednaní v dôsledku rokovaní o liberalizácii obchodu s agroproduktami uzavretých v roku 2000. Zo strany spoločenstva boli vykonávané od 1. júla 2000 nariadením Rady (ES) č. 2435/2000 zo 17. októbra 2000 stanovujúcim určité koncesie formou colných kvót pre určité poľnohospodárske výrobky a ustanovujúcim úpravu, ako autonómne a prechodné opatrenie, určitých poľnohospodárskych koncesií stanovených v Európskej dohode s Rumunskom [3]. Táto druhá úprava preferenčných dojednaní nebola zatiaľ začlenená do Európskej dohody formou dodatkového protokolu;(5) 18. júna 2002 boli uzavreté rokovania s cieľom ďalších zlepšení preferenčných dojednaní Európskej dohody s Rumunskom;(6) by sa mal schváliť nový protokol k Európskej dohode upravujúci obchodné aspekty Európskej dohody medzi Európskymi spoločenstvami a ich členskými štátmi na jednej strane a Rumunskom na druhej strane (ďalej len protokol) s cieľom zjednotenia všetkých koncesií v obchode s agroproduktami medzi týmito dvoma stranami, vrátane výsledkov rokovaní uzavretých v roku 2000 a 2002;(7) nariadenie Komisie (EHS) č. 2454/93 z 2. júla 1993 stanovujúce ustanovenia na vykonanie nariadenia Rady (EHS) č. 2913/92, ktorým sa ustanovuje Colný kódex spoločenstva [4] kodifikovalo pravidlá pre správu colných kvót určené na použitie dodržiavajúc chronologické poradie dátumov colných vyhlásení. Určité colné kvóty na základe tohto rozhodnutia sa mali preto spravovať v súlade s týmito pravidlami;(8) opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999 stanovujúcim postupy na uplatnenie vykonávacích právomocí udelených Komisii [5];(9) v dôsledku vyššie uvedených rokovaní, bolo nahradené nariadenie (ES) č. 2435/2000 a preto by sa malo zrušiť,ROZHODLA TAKTO:Článok 1Týmto sa schvaľuje v mene Európskeho spoločenstva protokol upravujúci obchodné aspekty Európskej dohody zriaďujúcej pridruženie medzi Európskymi spoločenstvami a ich členskými štátmi na jednej strane a Rumunskom na druhej strane s ohľadom na výsledok rokovaní medzi stranami o nových vzájomných poľnohospodárskych koncesiách.Článok 21. Predseda Rady je týmto oprávnený určiť osobu zmocnenú podpísať protokol v mene spoločenstva s cieľom zaviazania spoločenstva.2. Predseda Rady vykoná v mene spoločenstva oznámenie o schválení ustanovené v článku 3 tohto protokolu.Článok 31. Po nadobudnutí účinnosti tohto rozhodnutia, dojednania ustanovené v prílohách protokolu pripojeného k tomuto rozhodnutiu nahradia tie, ktoré sú uvedené v prílohách XI a XII, ako je uvedené v článku 21 odsek 2 a 4, ako boli zmenené a doplnené, Európskej dohody zriaďujúcej asociáciu medzi Európskymi spoločenstvami a ich členskými štátmi na jednej strane a Rumunskom na druhej strane.2. Komisia prijme podrobné pravidlá na uplatňovanie protokolu v súlade s postupom uvedeným v článku 5 odsek 2Článok 41. Poradové čísla, ako sú prideľované colným kvótam v prílohe k tomuto rozhodnutiu, môže Komisia zmeniť v súlade s postupom uvedeným v článku 5 odsek 2 Colné kvóty s poradovým číslom nad 09.5100 spravuje Komisia v súlade s článkami 308a, 308b a 308c nariadenia (EHS) č. 2451/93.2. Množstvá tovarov podliehajúce colným kvótam a prepustené do voľného obehu od 1. júla 2002 na základe koncesií ustanovených v prílohe Ab) k nariadeniu (EHS) č. 2435/2000 sa zapisujú na ťarchu množstiev ustanovených v štvrtom stĺpci v prílohe Ab) k pripojenému protokolu, okrem množstiev, pre ktoré boli dovozné licencie vydané pred 1. júlom 2002.Článok 51. Komisii pomáha Riadiaci výbor pre obilniny zriadený článkom 23 nariadenia Rady (EHS) č. 1766/92 [6] alebo tam, kde je to vhodné, výbor zriadený príslušnými ustanoveniami iných nariadení o spoločnej organizácii poľnohospodárskych trhov.2. Tam, kde sa vykonáva odkaz na tento odsek, uplatňujú sa články 4 a 7 rozhodnutia 1999/468/ES.Obdobie stanovené v článku 4 odsek 3 rozhodnutia 1999/468/ES sa stanoví na jeden mesiac.3. Výbor prijme svoj rokovací poriadok.Článok 6Nariadenie (ES) č. 2435/2000 sa zrušuje nadobudnutím platnosti tohto protokolu.V Bruseli 19. decembra 2002.Za RadupredsedaL. Espersen[1] Ú. v. ES L 357, 31.12.1994, s. 2.[2] Ú. v. ES L 301, 11.11.1998, s. 1.[3] Ú. v. ES L 280, 4.11.2000, s. 17.[4] Ú. v. ES L 253, 11.10.1993, s. 1. Nariadenie naposledy zme02nené a doplnené nariadením (ES) č. 444/2002 (Ú. v. ES L 68, 12.3.2002, s. 11).[5] Ú. v. ES L 184, 17.7.1999, s. 23.[6] Ú. v. ES L 181, 1.7.1992, s. 21.--------------------------------------------------PRÍLOHAPoradové čísla colných kvót EÚ pre výrobky s pôvodom v Rumunsku(ako je uvedené v článku 4)Poradové č. kvóty | Kód KN | Opis |09.4598 09.4537 | 0102900501029021010290290102904101029049 | Živé hovädzie zvieratá so živou hmotnosťou nepresahujúcou 80 kg Živé hovädzie zvieratá so živou hmotnosťou presahujúcou 80 kg, ale nepresahujúcou 300 kg |09.4563 | ex010290 | Jalovice a kravy nie jatočné nasledovných horských plemien: šedé, hnedé, žlté, škvrnité Simmental a Pinzgau |09.4753 | 02010202 | Mäso z hovädzích zvierat, čerstvé, chladené alebo mrazené |09.4756 | ex0203 | Mäso z ošípaných domácich, čerstvé, chladené alebo mrazené |09.4765 | 020610950206299102102002109951 | Čerstvá alebo chladená jedlá hrubá a tenká bránica z hovädzích zvierat Mrazená jedlá hrubá a tenká bránica z hovädzích zvierat Mäso z hovädzích zvierat, solené, v slanom náleve, sušené alebo údené Tenká a hrubá bránica z hovädzích zvierat |09.5855 | 0207 | Mäso a jedlé droby z hydiny položky č. 0105 |09.4758 | 0406 | Syry a tvaroh |09.6101 | 07020000 | Paradajky |09.6103 | 07031019 | Cibuľa iná ako sadzačka |09.6105 | ex070410000704901007049090 | Karfiol a brokolica od 15. apríla do 30. novembra Kapusta biela a kapusta červená Ostatné |09.6107 | ex07070005 | Uhorky, od 1. novembra do 15. mája |09.5611 | ex07070005 | Uhorky, od 16. mája do 31. októbra |09.6109 | 07082000 | Fazuľa |09.6111 | 07096010 | Sladká paprika |09.6113 | 071021000710220007102900 | Hrach, mrazený Fazuľa, mrazená ostatné strukoviny, mrazené |09.4726 | 071151002003102020031030 | Huby rodu Agaricus |09.6119 | 080810200808105008081090 | Jablká, iné ako muštová jablká |09.6121 | 08091000 | Marhule |09.6123 | 08094005 | Slivky |09.6125 | 08101000 | Jahody |09.6131 | 081310000813200008133000 | Marhule, sušené Slivky, sušené Jablká, sušené |09.4766 | 1001 | Pšenica a súraž |09.5871 | 10051090 | Kukurica na siatie, iná ako hybridné zrno |09.4767 | 10059000 | Kukurica, iná ako na siatie |09.5872 | 110111031111032060 | múka z pšenice a súraže Krupička a krupica z pšenice Pelety z pšenice |09.5873 | 1107 | Slad |09.6133 | 120929801209999112099999 | Ostatné semená, plody a výtrusy |09.6137 | 1512119115121991 | Slnečnicový olej |09.4751 | 1601009116010099 | Párky a salámy iné ako z pečene |09.6139 | 160231160232160239 | Pripravené alebo konzervované mäso z hydiny |09.4752 | 1602411016024210160249111602491316024915160249191602493016024950 | Konzervované mäso z ošípanej domácej |09.4768 | 160250 | Pripravené alebo konzervované mäso alebo droby z hovädzích zvierat |09.6141 | 20011000200190602001907020019075200190852001909320019096 | Uhorky a nakladačky, konzervované Ostatné konzervované ovocie a zelenina |09.6143 | 20029031200290392002909120029099 | Konzervované paradajky |09.5545 | 2003102020031030 | Huby rodu Agaricus |09.6145 | 20054000 | Hrach |09.5723 | 200710992007991020079998 | Ostatné homogenizované prípravky Pyré a pasty zo sliviek Ostatné prípravky |09.6149 | 24011060240110702401206024012070 | Tabak |--------------------------------------------------


title: 2009/816/ES,Euratom: Rozhodnutie Rady a Komisie z  19. októbra 2009 o uzatvorení protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane na účely zohľadnenia pristúpenia Bulharskej republiky a Rumunska k Európskej únii

text:
               7.11.2009

               SK

               Úradný vestník Európskej únie

               L 291/24

      ROZHODNUTIE RADY A KOMISIE

   z 19. októbra 2009
   o uzatvorení protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane na účely zohľadnenia pristúpenia Bulharskej republiky a Rumunska k Európskej únii
   (2009/816/ES, Euratom)
   RADA EURÓPSKEJ ÚNIE,
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na článok 44 ods. 2, článok 47 ods. 2 poslednú vetu, článok 55, článok 57 ods. 2, článok 71, článok 80 ods. 2, článok 93, článok 94, článok 133 a článok 181a v spojení s článkom 300 ods. 2 prvým pododsekom druhou vetou a článkom 300 ods. 3 prvým pododsekom tejto zmluvy,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na Akt o pristúpení Bulharska a Rumunska, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane na účely zohľadnenia pristúpenia Bulharskej republiky a Rumunska k Európskej únii bol podpísaný v mene Európskeho spoločenstva a členských štátov 9. decembra 2008 v súlade s rozhodnutím Rady 2009/173/ES (2).

               (2)

               Do nadobudnutia jeho platnosti sa protokol vykonáva predbežne od 1. januára 2007.

               (3)

               Tento protokol by sa mal uzatvoriť,

         ROZHODLI TAKTO:
   Článok 1
   Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Azerbajdžanskou republikou na druhej strane na účely zohľadnenia pristúpenia Bulharskej republiky a Rumunska k Európskej únii sa týmto schvaľuje v mene Európskeho spoločenstva, Európskeho spoločenstva pre atómovú energiu a členských štátov.
   Text protokolu tvorí prílohu k tomuto rozhodnutiu (3).
   Článok 2
   Predseda Rady vydá v mene Európskeho spoločenstva a jeho členských štátov oznámenie stanovené v článku 3 protokolu. Predseda Komisie zároveň vydá takéto oznámenie v mene Európskeho spoločenstva pre atómovú energiu.

      V Luxemburgu 19. októbra 2009

            Za Radu

            predseda

         E. ERLANDSSON

            Za Komisiu

            predseda

         José Manuel BARROSO

      (1)  Stanovisko Európskeho parlamentu z 10. júla 2007 (zatiaľ neuverejnené v úradnom vestníku).

      (2)  Ú. v. EÚ L 62, 6.3.2009, s. 7.

      (3)  Ú. v. EÚ L 62, 6.3.2009, s. 9.